Present d'indicativo en aragonés

O present d'indicativo en aragonés indica accions presents. Tamién se fa servir en as oracions condicionals.

 Formas regulars en as diferents conchugacions 

 Persona  1ª Conchugación 2ª Conchugación 3ª Conchugación 1ª Sing. Aduyo  Debo Parto 2ª Sing. Aduyas  Debes Partes 3ª Sing. Aduya Debe Parte 1ª Plur. Aduyamos Debemos Partimos 2ª Plur. Aduyaz Debetc Partiz 3ª Plur. Aduyan Deben Parten

 Emplego en as oracions condicionals 
O present se fa servir en dos tipos d'oracions condicionals: 
Situación siempre verdadera.
Situación real u posible.

 Situación siempre verdadera 
A sobén presentan o mesmo verbo en as dos proposicions.
Si te toca fa contauto (aragonés d'a valle de Tella). Chabier Lozano Sierra: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010, pp 184-185
Si se me rompe la cuerda m'esclafo (aragonés d'a valle de Tella).
Fas el ridiculo se no charras (belsetán).* Lozano, Ch., Saludas, Á.L.: (2005). Aspectos morfosintácticos del belsetán. Zaragoza: Gara d'Edizions - IFC, pp 150-151
Si no regamos por demás hemos sembrau (aragonés d'a valle de Tella).
Cuan ixe lo diz, ye que será verdat (cheso). Francho Nagore: Gramática de la Lengua Aragonesa. Zaragoza. Mira Editores. 1989.
Si en marzo no marcisquea / en abril y mayo queda (dito popular en aragonés de Viello Sobrarbe). Chabier Tomás Arias: El aragonés del Biello Sobrarbe. Instituto de Estudios Altoaragoneses. (1999), pp 138-139, p 340, p 342

Si se quiere fer una petición, sucherencia u ofrimiento se puet fer servir un verbo en imperativo u en present de subchuntivo con función negativa:
Si mai vas a'ls Banys, no dixes de vere la cascada de la Conca Moral (benasqués). José Antonio Saura Rami: Elementos de fonética y morfosintaxis benasquesas, Zaragoza, Gara d'Edizions-Institución Fernando el Católico (2003). p 201, pp 290-291, p 298.

Este tipo d'oracions condicionals con imperativo u subchuntivo con función imperativa se troban a sobén en ditos populars.
Si canta a mocholeta en enero / prepara o lenyero (aragonés de Viello Sobrarbe).
Si te muerde a salamanquesa cohe a hada y fe-te a fuesa (aragonés de Viello Sobrarbe).

 Situación real u posible 
A sobén presentan una proposición en present y l'atra en futuro.
Barranquet, si te tornes chiquet te darem un centimet (benasqués) SAROÏHANDY, Jean-Joseph, Misión lingüística en el Alto Aragón (compilación de materials ineditos dende 1906); Xordica Editorial. Zaragoza, 2005. p 157 ISBN 84-96457-06-0
Os forasters poco s'esmaxinarán, si no se troban bien (ansotano). María Pilar Benítez: L'Ansotano. Estudio del habla del Valle de Ansó. Gobierno de Aragón, 2001. p 207
Como veigan lo fumo vendrán t'aquí (aragonés d'a valle de Tella).
A poco que nos esmaxinemos, saldremos t'adebán (ansotano).
Si viens, tamé verás los adelantos de Graus,(baixo-ribagorzano). Vicente de Vera, Eduardo: Textos en grausino (1904-1985). Zaragoza, Deputación Cheneral d'Aragón (col. «O pan de casa nuestra», 3), 1986. p 53, p 80.
Tamién bi n'ha que fan servir o present de subchuntivo en una proposición y o present d'indicativo en l'atra.Como no caiga un nevazo no saco as vacas''.(ansotano). Barcos, Miguel Ánchel: El Aragonés Ansotano: estudio lingüístico de Ansó y Fago; Gara d'Edizions. Zaragoza, 2007. p 148 ISBN 978-84-8094-058-0

 Referencias 

 Se veiga tamién 
Present d'indicativo.

Categoría:Tiempos verbals en aragonés